༄༅།།རྨི་ལམ་དྲི་མ་མེད་པའི་བསྒོམ་པ།
སྤྱན་རས་གཟིགས།



453
འཕགས་པ་ཐུགས་རྗེ་ཆེན་པོ་དང་ལྡན་པ་ལ་ཕྱག་འཚལ་ལོ༎ གསུམ་ལ་
སྐྱབས་སོང་སེམས་བསྐྱེད་ལྡན༎ འགྲོ་ལ་ཕན་འདོད་བདག་དུལ་བའི༎ སྐྱེས་
བུ་དམ་པ་བསམ་གཏན་གྱི༎ ཁང་བུར་ཞུགས་ལ་རྨི་ལམ་བསྒོམ༎ བཙུན་པ་
སྤྱན་རས་གཟིགས་ཀྱི་སྐུ།། བཙོ་མ་གསེར་གྱི་མདོག་ལྡན་པ༎ ཞལ་གཅིག་ཕྱག་
བཞི་གཡས་དང་པོ།། འཇིགས་སྐྱོབ་དེ་བཞིན་གཡོན་དུ་ནི པདྨ་དམར་པོ་
གཉིས་པ་གཉིས།། ཏིང་འཛིན་མཆོག་གི་ཕྱག་རྒྱའོ༎ ཐུགས་ཀྱི་པདྨོ་ཁ་ཟུམ་
པའི༎ དབུས་སུ་སེམས་དངོས་ཧྲཱིཿབསམ་བྱ༎ འདི་འདྲའི་འཕགས་པ་ཉིད་དུ་
བདག། སྐད་ཅིག་ཙམ་གྱིས་བསྒོམས་ནས་ནི༎ དགེ་དང་བརྩེ་དང་དད་པ་
ཡིས། རྣལ་ འབྱོར་ རྒྱལ་ པོ་ གཉིད་ ལོག་ བྱ།། གང་ ཚེ་ གཉིད་ དུ་ ཉེ་ བ་ ན༎
ཧྲཱིཿཡང་ཐིག་ལེ་གཉིས་ལ་བསྡུ།། རིམ་གྱིས་ཐིག་ལེ་འོག་མ་ཡང་།། དེ་བཞིན་
ཐིག་ལེ་གོང་མ་ལའོ།། དེ་ལས་སྣ་ཚོགས་སྣང་བ་ཀུན༎ རང་གི་ལུས་ལ་བསྡུས་
ནས་དེ༎ པད་དབུས་ཐིག་ལེ་ཉག་གཅིག་ལ༎ ཆུ་ལ་ཆུ་བཞིན་ཇི་བཞིན་བཞག།
སེམས་ནི་དྲི་མེད་ཟུང་འཇུག་བདག། དངོས་མེད་དངོས་བྲལ་རྣམ་པར་དག།
འོད་གསལ་ ཆེན་ པོ་ ཉིད་ ལ་ ཉིད།། མངོན་ སུམ་ མི་ གཡོ་ བརྟན་ པར་ གཟུང་།
ཚུལ་འདི་རང་བཞིན་མཁའ་འདྲ་སྟེ།༎ རྣམ་པ་ཐིག་ལེ་བདེ་བ་ཆེ།། ངོ་བོ་ཀུན་
ཏུ་མ་འགགས་པའོ༎ སྦྱངས་སྡོམ་ཅན་གྱི་ཆོས་གཅིག་བཞེད།། དེ་ལྟར་སྒྱུ་འདྲ་
ཆོས་ཀྱི་རང་བཞིན་མེད།། གཞན་ལ་མ་རིག་བདག་ཉིད་སྙིང་དཀྱིལ་བརྟན་པར་
གནས། རྒྱལ་བ་རྣམས་ཀྱི་གཤེགས་ཤུལ་གཅིག་ཡིན་མ་ནོར་བ།། བསྒོམས་ན་
དེ་རྗེས་རྨི་ལམ་ཉིད་དུའང་དེ་མཐོང་འགྱུར༎ གལ་ཏེ་སྒྲིབ་ཚོགས་བུད་ཤིང་
ཚང་ཚིང་གིས་བསྒྲིབས་པས།། ཡང་དག་ཇི་ བཞིན་ དེ་ ཚེ་ མངོན་ དུ་ མ་ གྱུ ར་
ནའང་༎ རྣལ་འབྱོར་རྒྱལ་པོས་རེ་བ་ཆད་པར་མི་བྱ་སྟེ།༎ གོམས་པ་ཅུང་ཟད་

454
༄༅།སྨན་དཔྱད་གཅེས་པ་གྲུབ་པ།
ཅིག་ཏུ་བརྩོན་འགྲུས་གཡེལ་མི་བྱ༎ མདུན་གྱི་མཁའ་ལ་སངས་རྒྱས་བྱང་ཆུབ་
སེམས་དཔའ་དང་། ཉན་ཐོས་རང་རྒྱལ་ལྷ་ཡི་ཚོགས་ཀྱིས་ཡོངས་བསྐོར་བའི༎
རྒྱལ་བའི་དཀྱིལ་འཁོར་སྤྲིན་གྱི་ཕུང་པོ་ལྟར་མཐོང་འགྱུར།། དེ་ཚེ་དེ་ནས་རིང་
པོ་མི་ཐོགས་འོད་གསལ་འཐོབ།
རྣམ་དག་འཁོར་ལོ་པདྨོ་འདམ་ནས་སྐྱེས་པ་
བཞིན༎ གཉིད་ཀྱིས་མྱོས་འགྱུར་མ་རིག་གིས་བསླད་བློ་གྲོས་འདི།། རང་གིས་
རང་དབེན་ མཁའ་ ལ་ ཉི་ ལྟར་ སྤྲོས་ བྲལ་དུ།། རྩོལ་ བ་ མེད་ ཉིད་ རང་ དབང་
མངོན་སུམ་འཆར་བར་བྱེད།། རྨི་ལམ་སྐྱེས་བུས་རྨི་ལམ་གྱི། གྲོང་དུ་དགའ་
དང་མྱ་ངན་ལ།། བཟུང་བ་རློམ་སེམས་ཅན་ཡིན་ལ།། དེ་ཚེ་དེ་ཡིས་ཤེས་པར་
འགྱུར།། མེ་ལོང་གཟུགས་བརྙན་གསལ་བ་ནི། ཡོད་དང་མེད་དང་གཉི་ག་
དང་༎ གཉིས་པ་མ་ཡིན་བརྗོད་མིན་པ།། དེ་ཚེ་ཡིད་ཆེས་མཐོང་བར་འགྱུར༎
ནམ་ མཁའི་ ངོས་ ལ་ དབང་པོའི་གཞུ།། དེ་བཞིན་སེར་ སྤྲིན་ འབྲུག་ སྒྲ་ ཅན༎
ཐོག་མར་སྐྱེས་དང་འགག་མི་དམིགས༎ འོད་གསལ་ལ་གནས་སྐྱེས་བུས་ཤེས༎
ཇི་ལྟར་སྨིག་རྒྱུའི་རྒྱུན་འབབ་པ༎ ཤར་སོགས་ནས་ནི་གང་ཞིག་ནས། མ་
འོངས་གར་ཡང་མི་འགྲོ་བ།། རྨི་ལམ་མཐོང་བ་དེ་ཡིས་ཤེས། དྲིལ་བུ་དང་ནི་
པི་ཝང་སྒྲ༎ བྲག་ཅ་ལ་སོགས་འདུ་བྱེད་ནི།༎ རྣམ་པར་ཐར་པ་གསུམ་གྱི་སྒོས༎
ཟབ་མོ་རྣམ་པར་དབེན་པ་ཡང་།། སྣང་དང་མུན་པ་ཐིབས་པོ་དང་།། འོད་
གསལ་བྱེ་བྲག་མེད་གྱུར་པ།། ཤིན་ཏུ་སྦྱངས་པའི་གསེར་བཞིན་དུ།། དྲི་བྲལ་
རྣམ་པར་དག་པ་རྨད།། ཇི་སྲིད་འཛིན་པ་མང་པོ་ལ།། ཟད་དང་མི་སྐྱེ་བསྲེ་བ་
ཡིན། རོ་གཅིག་ཉིད་དུ་སྦྱོར་ཤེས་པ།། རྨི་ལམ་ལས་གཞན་རྣལ་འབྱོར་རྨི།
དེ་ནི་སད་པ་ཉིད་ནའང་།། ཡིད་ཀྱི་དབང་པོ་ཚིམ་པ་དང་།། འདོད་པའི་སྲིད་
པ་ལས་བློ་ལྡོག། ཆོས་འདི་བརྗོད་པ་ ཙམ་རྟོགས་སོ།། དེ་ལྟར་གཟུང་དང་
འཛིན་པ་ཡི།། དྲི་མ་དྲི་མ་བྲལ་བ་དང་།། བྲལ་བ་རང་བཞིན་མེད་པ་ཡང་།
ཡིད་ ཀྱིས་ མངོན་ པར་ འདུ་མི་བྱེད།༎ འཕགས་པའི་ མི་ གཅེས་ བཤད་ པ་ སྟེ༎
སྤྱན་རས་གཟིགས་ཀྱི་མཐུ་ཡིས་སོ༎ རྨི་ལམ་དྲི་མ་མེད་པའི་བསྒོམ་པ་རྫོགས་སོ༎